b'\n_START_ARTICLE_\nVrsar\n_START_SECTION_\nGeografija\n_START_PARAGRAPH_\nVrsar le\xc5\xbei severno od Limskega kanala ob obalni cesti Pore\xc4\x8d -Rovinj okoli 9 km ju\xc5\xbeno od Pore\xc4\x8da. Na koncu 50-meterskega pomola, ki stoji na obali mar\xc5\xa1ala Tita, stoji svetilnik, ki oddaja svetlobni signal: B Bl(2) 5s._NEWLINE_V kraju je marina - Marina Vrsar z globino morja do 14 m. Marina  ima 270 privezov in lahko sprejme jahte dolge do 25 metrov. Tu je tudi 35 tonsko dvigalo in servis za popravilo ladijskih motorjev. Na valobranu stoji svetilnik, ki oddaja svetlobni signal: R Bl 2s.\n_START_SECTION_\nZgodovina\n_START_PARAGRAPH_\nNa okoli\xc5\xa1kih vzpetinah (Martuzol, Jugovec in druge) so ostanki ilirskih zgradb. Od rimskega naselja Ursaria, ki je stalo na podro\xc4\x8dju dana\xc5\xa1njega Vrsarja so vidni ostanki v pristani\xc5\xa1\xc4\x8du in njegovi okolici (skladi\xc5\xa1\xc4\x8da, ter druge zgradbe, vodovod, ville rusticae)._NEWLINE_V zgodnjem srednjem veku je bil Vrsar zgledno urejeno mesto v lasti pore\xc5\xa1kega \xc5\xa1kofa, ki je imel v Vrsarju svojo rezidenco. Od srednjeve\xc5\xa1kih fortifikacij so ohranjena zahodna vrata, pri katerih je slikovita cerkvica sv. Marije iz 12. stol., ki spada v vrsto najpomembnej\xc5\xa1ih romanskih zgradb v Istri.'